钦定古今图书集成/理学汇编/学行典/第198卷 > 闻宗时
## 钦定古今图书集成/理学汇编/学行典/第198卷 > 闻宗时

按《宁波府志》：“闻宗时，鄞人。教授闻理子。宗时，性至孝，
幼丧母，奉继母陈，承顺笃至。嘉靖丙辰，倭贼突至，举
家窜避。宗时扶父出而遇贼胁取金钱不得，拔刀欲
杀父。宗时以身蔽，泣求自代，遂饮刃而死，尸诸田间，
父遂得释。时家奴李三抱宗时幼子，不忍舍去，亦被
贼刀截左耳，并刲其面，屡死屡甦，人共伤之。”